Η **Άννα Σορόκιν** (ρωσικά: *Анна Сорокина*, αγγλικά: *Anna Sorokin*, γεννημένη στις 23 Ιανουαρίου 1991) είναι Ρωσογερμανίδα απατεώνισσα, που συνελήφθη να εξαπατά συστηματικά τρίτους για δικό της όφελος και κατά συρροήν να εκμεταλλεύεται την εμπιστοσύνη τους. Συνελήφθη, ως υποτιθέμενη πλούσια, και καταδικάστηκε για απάτη, συστηματική κλοπή και εξαπάτηση στις Ηνωμένες Πολιτείες Αμερικής.

Βιογραφικά στοιχεία
-------------------

Η Σορόκιν γεννήθηκε στις 23 Ιανουαρίου 1991 στο Ντομοντέντοβο -νότια της Μόσχας- και προέρχεται από μια εργατική οικογένεια. Ο πατέρας της, Βαντίμ, ήταν οδηγός φορτηγού ενώ η μητέρα της είχε τότε ένα μικρό παντοπωλείο. Το 2007, στα 16 της, η οικογένειά της μετακόμισε στη Βόρεια Ρηνανία-Βεστφαλία στη Γερμανία.

Έργο και δράση
--------------

Έφυγε αργότερα και έζησε για ένα διάστημα στην Νέα Υόρκη. Μεταξύ των ετών 2013 και 2017, η Σορόκιν προσποιούμενη ότι ήταν πλούσια Γερμανίδα κληρονόμος με το ψεύτικο όνομα **Anna Delvey** εξαπάτησε επιχειρηματίες και άτομα της αμερικανικής αγοράς. Έτσι, το 2017 συνελήφθη για απάτη, κλοπή και σκόπιμη εξαπάτηση χρηματοπιστωτικών ιδρυμάτων, τραπεζών, ξενοδοχείων και επωνύμων ατόμων στις Ηνωμένες Πολιτείες, συνολικά για το ποσό των 275.000 δολαρίων. Το 2019 τελικά δικάστηκε σε δικαστήριο της Νέας Υόρκης για απόπειρα μεγάλης κλοπής, κλοπή δεύτερου βαθμού και κλοπή υπηρεσιών και καταδικάστηκε σε φυλάκιση από 4 έως 12 έτη. Φυλακίστηκε το 2019, ωστόσο, αποφυλακίστηκε τον Φεβρουάριο του 2021. Η ιστορία της έγινε διάσημη στα ΜΜΕ της Αμερικής.

Το ίδιο το Netflix εξαγόρασε τα δικαιώματα μιας παραγωγής που σχετίζεται με την *περιπετειώδη* ζωή και τη *σκανδαλώδη* δράση της και κυκλοφόρησε την τηλεοπτική μεταφορά της "ιστορίας" της -με τίτλο ***Inventing Anna***- το 2022.

ΜΜΕ
---

Το 2018, μετά τη δημοσίευση άρθρου της *Jessica Pressler* για τη ζωή της Σορόκιν στη Νέα Υόρκη, το Netflix την αποζημίωσε με 320.000 δολάρια για τα δικαιώματα της ιστορίας της.

Τον Ιούλιο του 2019, το *My Friend Anna*, ένα βιβλίο γραμμένο από τη *Rachel DeLoache Williams,* εκδόθηκε από την *Gallery Publishing Group*, καθώς και από την Quercus στο Ηνωμένο Βασίλειο και την Goldmann στη Γερμανία.

Η ιστορία της έχει αποτελέσει αντικείμενο ενός επεισοδίου του *American Greed* από το κανάλι CNBC, ενός επεισοδίου του *Generation Hustle* από το HBO Max, ενός επεισοδίου του *20/20*, και ένα επεισόδιο του *60 Minutes* όπου η Σορόκιν έδωσε συνέντευξη στον Liam Bartlett.

Τον Δεκέμβριο 2019, η *ιστορία* της αποτέλεσε το θέμα του "*Fake Heiress*", ενός δράματος-ντοκιμαντέρ podcast της δημοσιογράφου *Vicky Baker* και της θεατρικής συγγραφέα Chloe Moss που κυκλοφόρησε από το BBC Radio 4.l

Παραπομπές
----------

1. ↑  Contreras, Cydney (2022-02-12). «Breaking Down Julia Garner's Unique Accent on 'Inventing Anna'». *NBC News*. Αρχειοθετήθηκε από το πρωτότυπο στις 2022-02-13.. Ανακτήθηκε στις 2022-02-17.
2. ↑  Shamsian, Jacob (2021-01-29). «Netflix paid fake heiress Anna Sorokin $320,000 for its show about her, some of which she was legally forced to use to pay the restitution and fines imposed upon her by the courts.». *Insider*. Αρχειοθετήθηκε από το πρωτότυπο στις 2022-02-19.. Ανακτήθηκε στις 2022-02-05.
3. ↑  Birnbaum, Debra; Otterson, Joe (2018-06-08). «Shonda Rhimes Sets Anna Delvey Series as First Netflix Project». *Variety*. Αρχειοθετήθηκε από το πρωτότυπο στις 2018-06-14. .
4. ↑  Williams, Rachel DeLoache (2019). *My Friend Anna: The True Story of a Fake Heiress*. New York: Gallery Publishing Group. ISBN 978-1982114091. Αρχειοθετήθηκε από το πρωτότυπο στις 17 Φεβρουαρίου 2022. Ανακτήθηκε στις 16 Φεβρουαρίου 2022.
5. ↑  *American Greed – Se13 – Ep14 – Fake Heiress Cons High Society*.
6. ↑  «Anna Delvey Takes Manhattan». Rotten Tomatoes. Αρχειοθετήθηκε από το πρωτότυπο στις 20 Φεβρουαρίου 2022. Ανακτήθηκε στις 19 Φεβρουαρίου 2022.
7. ↑  «'I just don't feel guilty': Fake German heiress Anna Sorokin has 'no remorse'». Αρχειοθετήθηκε από το πρωτότυπο στις 2022-02-23.. Ανακτήθηκε στις 2022-02-22.
8. ↑  «BBC Sounds – Fake Heiress – Available Episodes». *www.bbc.co.uk* (στα Αγγλικά). Αρχειοθετήθηκε από το πρωτότυπο στις 21 Φεβρουαρίου 2022. Ανακτήθηκε στις 21 Φεβρουαρίου 2022.